เขียนย่อหน้าเกี่ยวกับ โอกาสการลงทุนต่างๆ ท้ายปี 2021
ภาพรวมของเศรษฐกิจทั่วโลกสำหรับโอกาสการลงทุนต่างๆ ท้ายปี 2021 มีมากมายหลายเหตุการณ์ เริ่มต้นที่ฝั่งสหรัฐอเมริกา กฎหมายการลงทุนโครงสร้างพื้นฐานที่เน้นการสร้างโครงการการก่อสร้าง คาดว่าจะผ่านสภาคองเกรสได้ภายในเดือนตุลาคม 2021 ส่วนทางฝั่งยุโรป มาริโอ ดรากิ นายกรัฐมนตรีอิตาลี ในขณะนั้น เป็นผู้ที่ทำให้เศรษฐกิจยุโรปรับการกระตุ้นด้วยเม็ดเงินมหาศาลของนโยบายการคลัง และเป็นผู้ช่วยในการกระตุ้นเศรษฐกิจผ่านนโยบายการเงิน ด้านเศรษฐกิจและอัตราเงินเฟ้อในฝั่งยุโรปก็มีทิศทางที่ดี ส่วนประธานธนาคารกลางสหรัฐอย่าง เจย์ พาวเวล จะมีโอกาสดำรงตำแหน่งสมัยที่สองหลังครบวาระในช่วงต้นปี 2022 ทางด้านพรรค CDU ก็จะมีโอกาสชนะการเลือกตั้งใหญ่ในเยอรมนี มาดูทางฝั่งเอเชียบ้าง เศรษฐกิจอินเดีย ได้รับผลกระทบจากความผันผวนของราคาน้ำมันและค่าเงินดอลลาร์ที่แข็งค่าขึ้นน้อยกว่าประเทศอื่น ๆ และสุดท้ายทางฝั่งละตินอเมริกา ผลกระทบจากราคาสินค้าโภคภัณฑ์ที่สูงขึ้นจาก Supply Disruption จะทำให้อัตราเงินเฟ้อของประเทศสูงขึ้น

บทเรียนจากย่อหน้านี้

โอกาสการลงทุนต่างๆ ท้ายปี 2021


1. กฎหมายการลงทุนโครงสร้างพื้นฐานของสหรัฐ หรือที่เรียกกันว่า Infrastructure Bill (Infra Bill) ของรัฐบาลสหรัฐ ภายใต้ผู้นำ โจ ไบเดน โดยคาดกันว่า ส่วนที่เน้นการสร้างโครงการการก่อสร้างด้านต่าง ๆ มูลค่า 1 ล้านล้านดอลลาร์ น่าจะสามารถผ่านสภาคองเกรสได้ภายใน เดือนตุลาคม 2021


2. ทางฝั่งยุโรป ยังมีมาริโอ ดรากิ นายกรัฐมนตรีอิตาลี ในขณะนั้น ที่คอยเป็นตัวช่วยให้กับเศรษฐกิจยุโรปผ่านการกระตุ้นด้วยเม็ดเงินขนาดมหาศาลของนโยบายการคลัง จากสหภาพยุโรปสู่เศรษฐกิจอิตาลี อีกทั้งยังเป็นตัวช่วยในการกระตุ้นเศรษฐกิจผ่านนโยบายการเงิน จากการที่เขาสามารถทำหน้าที่เป็นที่ปรึกษาที่ดี ในฐานะอดีตประธานธนาคารกลางยุโรปที่ตัวเขาเองทำหน้าที่ได้ค่อนข้างดี


3. เศรษฐกิจและอัตราเงินเฟ้อยุโรปที่ดูแล้ว มีโอกาสที่จะเป็นไปในทิศทางที่ดีขึ้นเรื่อย ๆ น่าจะทำให้ธนาคารกลางยุโรปสามารถ เข้าสู่เฟสการผ่อนคลายนโยบายการเงินแบบไร้แรงกดดัน โดยน่าจะสามารถทำให้ภาพรวมของเศรษฐกิจยุโรปเป็นไปในทิศทางที่ดีขึ้นเรื่อย ๆ เป็นลำดับอย่างรวดเร็ว


4. เจย์ พาวเวล ประธานธนาคารกลางสหรัฐ ซึ่งจะครบวาระในตำแหน่งนี้ ในช่วงต้น 2022 มีโอกาสสูงที่จะสามารถดำรงตำแหน่งนี้ในวาระที่สองต่อไปอีก ซึ่งตรงนี้ น่าจะทำให้ตัวช่วยของการลงทุนของตลาดหุ้นยังอยู่ต่อไปอีก 4 ปี


5. การเลือกตั้งใหญ่ในการเลือกผู้นำเยอรมนีในเดือน ก.ย. 2021 น่าจะมีโอกาสสูงที่พรรค CDU ของแองเจลล่า แมร์เคิล จะสามารถคว้าคะแนนเสียงเป็นอันดับ 1 ซึ่งหากเป็นเช่นนั้นจริง ผู้นำพรรคท่านใหม่อย่าง อามิน ลาเช็ตต์ จะสามารถสานต่อการเป็นผู้นำเยอรมนีต่อจากแมร์เคิล โดยนโยบายต่าง ๆ ของเขาดูแล้วยังมีความใกล้เคียงกับที่เป็นอยู่ในตอนนี้ ซึ่งน่าจะทำให้บรรยากาศด้านการเมืองของยุโรปยังคงไม่เปลี่ยนแปลงจากช่วงเวลา 16 ปีที่ผ่านมา ภายใต้การนำของแมร์เคิล


6. ในส่วนของตลาดเกิดใหม่นั้น “เศรษฐกิจอินเดีย” ดูแล้วน่าจะได้รับผลกระทบจากความผันผวนของราคาน้ำมันและค่าเงินดอลลาร์ที่แข็งค่าขึ้นมาในช่วงนี้ค่อนข้างน้อยกว่าเพื่อน อย่างไรก็ดี อินเดียเองยังมีความเสี่ยงจากอัตราเงินเฟ้อที่จะค่อย ๆ สูงขึ้น รวมถึงความเสี่ยงด้านการเมืองจากนโยบายของ นาเรนดรา โมดิ ต่อชาวมุสลิมของอินเดียในบางส่วน


7. ด้านละตินอเมริกา แม้ว่ายังคงได้รับผลกระทบจากราคาสินค้าโภคภัณฑ์ที่สูงขึ้น อันเป็นผลพวงมาจาก Supply Disruption ตรงนี้จะส่งผลต่ออัตราเงินเฟ้อของประเทศในละตินอเมริกาให้สูงขึ้น อุปสงค์ของภูมิภาคดังกล่าวก็จะสูงขึ้นบ้างด้วย จากโควิดที่น่าจะ ผ่านจุดสูงสุดไปแล้วในหลายประเทศ ซึ่งน่าจะส่งผลให้อัตราการเติบโตทางเศรษฐกิจสูงขึ้นจากการคาดการณ์ก่อนหน้านี้
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน,ความรู้ทางการเงิน